ڕەشید سدقی غەفوور

ڕەشید سدقی غەفوور (١٨٩٠–١٩٥٩) شاعیر، ئەفسەر و سەرۆکی پێشووی شارەوانیی سلێمانی بووە.

 پێشینەی خێزانیان 
بەوەدا کە شیعری ھەیە و ١٩٤٩ لە ھەڵەبجەوە ناردوویە، ھەر دەبێ ڕەشید سدقی غەفووری نەوەی پیرۆت ئاغای شیوەکەڵی بێ، کە ئەو دەمە قایمقامی ئەو قەزایە بووە و دەستی شیعرنووسیی ھەبووە.گۆڤاری گەلاوێژ (بەرگی یازدەهەم / بەشی یەكەم) ژیاننامە و پێڕست، ئامادەكردنی (سدیق ساڵح، ڕەفیق ساڵح، عبدوڵڵا زەنگەنە) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی. ل 8114عەبدلخالد سابر، سەرۆک شارەوانییەکانی سلێمانی ١٨٩٠–٢٠٠٣، (لە بڵاوکراوەکانی ھەفتەنامەی سلێمانیی نوێ -١٧)، ل٩٥–٩٩.

 سەرەتای ژیان و خوێندنی 
ساڵی ١٨٩٠ لە سلێمانی ھاتووەتە دنیاوە. سەرەتا لە حوجرە خوێندوویە. بەشداری خولێکی پۆلیسی بووە و بە (زەفتییە) دەرچووە. لە یەکەم جەنگی جیھانیدا ڕاپێچی مەیدانی شەڕ کراوە. لە حکوومەتەکەی شێخ مەحمووددا بووەتە ئەفسەری عەسکەری کوردستان. ١٩١٩ بەشداری شەڕی دەربەندی بازیان بووە و بە دیل گیراوە.

 ئەرکی لە حکوومەت 
پاش ئەو دەورە، لە وەزیفەی حکوومەتیدا دامەزراوە و کاروباری مەئمووری مالییەی لە (ھەڵەبجە، قەرەداغ، وارماوە، خورماڵ) و بەڕێوەبەریی ناحیەی لە (ناودەشت، تانجەرۆ، سوورداش، پێنجوێن، سرۆچک، مزووری باڵا، چناران، برادۆست، باڵەک) و قایمقامیی لە (پشدەر، ڕانیە، ھەڵەبجە، ڕەواندز، شارباژێڕ، مەرکەزی سلێمانی) و دیوە و دواجار بووەتە سەرۆکی شارەوانیی سلێمانی.

 کۆچی دوایی 
٢٦ی شوباتی ١٩٥٩یش کۆچی دواییی کردووە.

 بەرھەمەکانی 
ڕەشید سدقی شیعری لە (گەلاوێژ، ھەتاو، ژین)یشدا بڵاوبووەتەوە.

 سەرچاوەکان